open-index/open-wikipedia-markdown huggingface dataset:
Hans Georg Pflüger

**Hans Georg Pflüger** (26. elokuuta 1944 – 9. maaliskuuta 1999 Bietigheim-Bissingen) oli saksalainen säveltäjä.

Pflüger asui Bietigheim-Bissingenissä vuodesta 1950. Hän opiskeli sävellystä Henk Badingsin ja Wolfgang Fortnerin sekä urkujensoittoa Karl Richterin johdolla. Vuonna 1972 Pflüger lähti Sienaan Italian hallitukselta saamansa stipendin turvin. Siellä hän sävelsi muun muassa kymmenosaisen laulusarjan *Lazarus* Heinen runoihin. Vuonna 1988 kantaesitettiin Bonnissa Dennis Russell Daviesin johdolla Pflügerin *Metamorphosen*-teos viululle, pianolle, kolmelletoista puhallinsoittimelle ja lyömäsoittimille. Säveltäjän erityinen kiinnostus käyrätorvimusiikkia kohtaan johti useiden teosten, kuten konserton (1983) säveltämiseen kyseiselle instrumentille.

Pflügerin vuonna 1992 säveltämä pianokonsertto kantaesitettiin vuonna 1993. Solistina esiintyi Gerhard Oppitz, ja Badische Staatskapellea johti Günter Neuhold. Kaikkiaan Pflügerin tuotantoon kuuluu yli kuusikymmentä teosta. Häneltä julkaistiin ensimmäinen laulu jo vuonna 1962. Tuotantoon kuuluvat myös muiden muassa konsertto viululle, sellolle ja orkesterille (1989) sekä *Ama-Deus* puhallinoktetille ja kontrabassolle (1990).

## Lähteet
Beaufortin piirikunta (Pohjois-Carolina)

**Beaufortin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 46&nbsp;994 vuonna 2019. Piirikunnan hallintokeskus on Washingtonin kaupunki. Piirikunta on perustettu vuonna 1712.

## Lähteet

## Aiheesta muualla
Paloma

**Paloma** on espanjalainen naisen etunimi. Se pohjautuu latinankieliseen sanaan *palumba*, joka merkitsee kyyhkystä.

Digi- ja väestötietoviraston mukaan Suomessa on syyskuuhun 2021 mennessä tilastoitu noin 180 Paloma-nimistä naista.

## Tunnettuja Palomoja
* Paloma Faith (s. 1981), englantilainen laulaja ja näyttelijä
* Paloma Hannonen (s. 1983), suomalainen luonnonsuojeluasiantuntija
* Paloma Navares (s. 1947), espanjalainen kuvataiteilija
* Paloma Picasso (s. 1949), ranskalainen muotisuunnittelija ja Pablo Picasson tytär
* Paloma San Basilio (s. 1950), espanjalainen laulaja

## Lähteet
Kiffa

**Kiffa** () on kaupunkikunta sekä Assaban alueen ja Kiffan departementin hallinnollinen keskus Mauritaniassa. Se sijaitsee 600 kilometriä Nouakchottista itään. Kunnassa on 60&nbsp;000 ja kaupunkialueella 50&nbsp;200 asukasta (vuonna 2013, väestönlaskenta).

## Maantiede ja asutus
Kiffan kunta rajoittuu pohjoisessa Nouamlinen, idässä El Melguen ja etelässä Kouroudjelin kuntiin. Maisemaa leimaa matala puolitasanko, jonka länsipuolella kohoaa Assaban ylänkö ja itäpuolella Affolén kalliot.

Vuotuinen sademäärä on yli 300 millimetriä. Pysyviä vesistöjä ei ole. Sadevettä kerätään patoaltaisiin ja juomavesi saadaan porakaivoista. Luonnonvarainen kasvillisuus on pensas- ja heinäaroa.

Kiffa on Mauritanian kolmanneksi suurin kaupunki. Kuntaan kuuluu 18 kaupunginosaa sekä 25 kylää ja paimentolaisleiriä. Asukkaat ovat etupäässä maureja. Lisäksi on fulbeja, soninkeja ja bambaroita. Vallitseva uskonto on islam.

## Historia
Mauritanian keski- ja itäosista tulleet mauriheimot ovat perimätiedon mukaan perustaneet Kiffan vuoden 1630 tienoilla. Ranskalaiset perustivat vuonna 1907 varuskunnan, ja vuonna 1923 Kiffasta tuli Assaban piirin keskus. Kaupunki kasvoi nopeasti varsinkin 1970-luvun kuivuusjakson aikana. Nykyinen kunta on perustettu vuonna 1986.

## Liikenne, talous ja palvelut
Kiffan kautta kulkee Nouakchottista Némaan johtava maantie RN3. Sieltä on päällystetyt tieyhteydet myös pohjoisen Boumdeidiin, lännen Barkéoliin sekä etelän Kankoussaan ja edelleen Malin Kayesiin. Kadiman kaupunginosassa on liikenneasema.

Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu ja vihannekset. Kiffa on tunnettu myös taateleistaan. Tuotantoeläimiä ovat naudat, lampaat, vuohet, kamelit, hevoset, aasit ja siipikarja. Kiffa on sijaintinsa ansiosta tärkeä kauppapaikka ja varsinkin Maliin suuntautuvan rajakaupan välittäjä.

Julkisiin palveluihin kuuluvat ala- ja yläkoulut, lyseo, ammattikoulu, terveyskeskus, aluesairaala ja kolme nuorisotaloa. Kaupungissa on vesijohto-, sähkö- ja puhelinverkot, mutta ei viemäröintiä tai kunnollista jätehuoltoa. Matkailupalveluihin kuuluu kaksi hotellia, muutamia majataloja ja joukko pieniä ravintoloita.

## Lähteet
AUKUS

**AUKUS** on Australian, Yhdistyneen kuningaskunnan ja Yhdysvaltojen välinen sotilaallinen yhteistyösopimus, joka on solmittu 15. syyskuuta 2021. Sana on akronyymi englanninkielisistä maannimistä **Au**stralia, **U**nited **K**ingdom ja **U**nited **S**tates, ja se on käytännössä, joskaan ei virallisesti, solmittu Kiinan kasvavaa vaikutusvaltaa vastaan. Sopimus suututti Ranskan, jonka Australian kanssa tekemä sopimus kariutui.

Australia teki vuonna 2016 sopimuksen Ranskan DCNS:n kanssa (nykyisin Naval Group) kahdentoista Barracuda-luokan sukellusveneen rakentamisesta. Kaupan arvo oli 40 miljardi euroa eli 50 miljardia dollaria. Huhtikuussa 2021 Australia kieltäytyi allekirjoittamasta sopimuksen seuraavaa vaihetta ja asetti Naval Groupille uusia ehtoja.

Sopimuksen myötä Australia hankkiikin yhdysvaltalaiseen teknologiaan perustuvia ydinsukellusveneitä.

## Lähteet

## Aiheesta muualla

 
‎
Ark Encounter

**Ark Encounter** on Nuoren Maan kreationismiin pohjautuva kristillinen teemapuisto, joka sijaitsee Grantin piirikunnassa Yhdysvaltain Kentuckyssa. Puiston keskipisteenä on suuri Nooan arkkia mukaileva puurakennus, jonka sisällä on erilaisia näyttelyitä, ravintoloita ja lahjapuoteja. Arkki on 155 metriä pitkä, 26 metriä leveä ja 16 metriä korkea.

Ark Encounteria ylläpitää kristillinen järjestö Answers in Genesis. Teemapuisto esittää näennäistieteellisiä kreationistisia kuvauksia universumin iästä, maapallon iästä sekä ihmisten ja ei-lentävien dinosaurusten yhteiselosta.

Puiston arvioitiin kasvattavan lähialueiden turismia niin paljon, että sille tarjosivat verokannustimia rakentamiseen kaupunki, piirikunta ja osavaltio. Ark Encounterin rekrytointia on kritisoitu syrjiväksi, sillä se palkkaa vain kristittyjä työntekijöitä, joiden täytyy todistaa uskovaisuutensa allekirjoittamalla sopimus.

## Galleria

Tiedosto:Ark-encounter-2514667 960 720.jpg|Arkki nähtynä tieltä
Tiedosto:AE animatronic Noah.jpg|Nooaa esittävä hahmo
Tiedosto:AE bear.jpg|Yksi esittelyssä olevista eläimistä, karhu
Tiedosto:Ark Encounter 013.jpg|Ihmisvilinää arkin käytävillä


## Katso myös
* Vedenpaisumusmyytit
* Kosmologia uskonnoissa

## Lähteet
Jääkiekon Suomen Cup 1969

**Jääkiekon Suomen Cup 1969** oli kymmenes Suomen Cup.

## Karsinnat
*Kouvolan Kiekko-65 – **[[Porvoon Akilles]]** 2-3
*Pitäjänmäen Tarmo – **[[Riihimäen Pallonlyöjät]]** 0-1
*Rovaniemen Työväen Palloilijat – **[[Kokkolan Hermes|Hermes]]** 1-11
***[[Vaasan Sport|Sport]]** – Mäntän Kiekko-Pojat 1-0 (luovutusvoitto)
***[[JYP|Jyväskylän Palloilijat]]** – Kalevan Pallo 1-0 (luovutusvoitto)
***[[Porvoon Urheilijat]]** – Peli-Karhut 6-0
*Laitilan Jyske – **[[Porin Palloseura]]** 2-6
*Lempäälän Kisa – **[[Hämeenlinnan Tarmo (jääkiekko)|Hämeenlinnan Tarmo]]** 4-5
*Helsingin Kullervo – **[[Pakilan NMKY]]** 1-3
***[[Salon Palloilijat]]** – Grankulla IFK 1-0 (luovutusvoitto)
*Mikkelin Pallo-Kissat – **[[Pieksämäen Pallo-Sepot]]** 3-10
*Kuusankosken Puhti – **[[Mikkelin Palloilijat]]** 0-15
*Vallis Gratiae-62 – **[[Forssan Palloseura]]** 0-9
***Porvoon Urheilijat** – Kotkan Reipas 4-3

## 1. kierros
***Sport** – Hermes 6-4
***Jyväskylän Palloilijat** – Hilpara 7-3
*Hämeenlinnan Pallokerho – **[[Jokerit]]** 2-8
*Salon Palloilijat – **[[Porin Ässät]]** 1-10
*Forssan Palloseura – **[[Tampereen Ilves (jääkiekko)|Ilves]]** 0-4
*Porvoon Urheilijat – **[[Imatran Ketterä]]** 4-8
*Porin Palloseura – **[[Tappara]]** 4-7
***Hämeenlinnan Tarmo** – Heinolan Peliitat 7-6
*Porvoon Akilles – **[[Helsingin Jalkapalloklubi (jääkiekko)|Helsingin Jalkapalloklubi]]** 3-5
*Nokian Palloseura – **[[Kooveen jääkiekko|Tampereen Kilpa-Veljet]]** 2-13
*Kiekko-67 – **[[Rauman Lukko]]** 2-8
*Mikkelin Palloilijat – **[[Savonlinnan Pallokerho]]** 7-11
*Pieksämäen Pallo-Sepot – **[[Saimaan Pallo]]** 2-11
***[[Lahden Reipas (jääkiekko)|Lahden Reipas]]** – Upon Pallo 5-1
*Riihimäen Pallonlyöjät – **[[Karhu-Kissat]]** 2-11
*Pakilan NMKY – **[[HIFK Hockey|HIFK]]** 0-19

## 2. kierros
*Sport – **Ilves** 1-5
*JyP – **SaPKo** 6-10
*Ketterä – **HIFK** 1-3
***SaiPa** – K-Kissat 7-2
***Lukko** – Reipas 4-3
*HlTarmo – **Ässät** 1-4
*TK-V – **HJK** 1-4
***Jokerit** – Tappara 1-0 (luovutusvoitto)

## 3. kierros
***Ilves** – Ässät 9-3
*SaiPa – **Jokerit** 2-8
*HJK – **Lukko** 2-3
*SaPKo – **HIFK** 2-3

## Välierät
*Jokerit – **Ilves** 4-9
***Lukko** – HIFK 7-2

## Loppuottelu
***Lukko** – Ilves 4-3

## Lähteet
*
Horacio Gutiérrez

**Horacio Tomás Gutiérrez** (s. 28. elokuuta 1948 Havanna) on kuubalaissyntyinen, Yhdysvaltain kansalaisuuden saanut pianisti.

Gutiérrez sai varhaisimman pianonsoiton opetuksensa äidiltään, joka itse oli pianisti. Gutiérrezin ensimmäinen muodollinen opettaja oli César Pérez Sentenat. Gutiérrez aloitti esiintymisen yleisön edessä 4-vuotiaana, ja 11-vuotiaana hän esiintyi Havannan sinfoniaorkesterin solistina Joseph Haydnin D-duuripianokonserton esityksessä. Hän muutti perheineen vuonna 1961 Yhdysvaltoihin ja opiskeli Los Angelesissa Sergei Tarnowskyn johdolla. Myöhemmin hän suoritti opinnot Juilliard Schoolissa Adele Marcusin johdolla ja täydensi opintojaan William Masselosin opastuksella.

Vuonna 1966 Gutiérrez nähtiin ensimmäisen kerran Yhdysvaltain televisiossa, kun hän esiintyi *[[Young People's Concerts]]* -konserttisarjassa Leonard Bernsteinin kanssa. 23. elokuuta 1970 hän teki ammattimaisen debyyttinsä Los Angelesin filharmonikkojen solistina Sergei Rahmaninovin 3. pianokonserton esityksessä Zubin Mehtan johtaessa orkesteria. Samana vuonna hän sai hopeaa kansainvälisessä Tšaikovski-kilpailussa. Sittemmin Gutiérrez on esiintynyt säännöllisesti maailman johtaviin kuuluvien orkesterien kanssa; näihin ovat kuuluneet keskeiset Lontoon sekä Yhdysvaltain orkesterit, Berliinin filharmonikot ja Concertgebouw-orkesteri. Hän on tehnyt yhteistyötä eri jousikvartettien kanssa ja esiintynyt säännöllisesti solistina Mostly Mozart -festivaalilla.

Gutiérrez on tehnyt levytyksiä EMI:lle, Telarcille ja Chandos Recordsille. Hän toimi vuosina 1996–2003 professorina Houstonin yliopistossa ja aloitti sittemmin opettamisen Manhattan School of Musicissa. Hänelle myönnettiin Emmy-palkinto neljännestä esiintymisestään Chamber Music Society of Lincoln Centerin kanssa. Hän sai myös Avery Fisher -palkinnon vuonna 1982. Gutiérrez on levyttänyt sellaisten säveltäjien kuin Rahmaninovin, Johannes Brahmsin, Pjotr Tšaikovskin, Sergei Prokofjevin ja George Perlen teoksia. Hän on edistänyt aikansa yhdysvaltalaisten säveltäjien teosten näkyvyyttä. Hän esimerkiksi esitti William Schumanin pianokonserton säveltäjän 75-vuotispäivän kunniaksi 92nd Street Y -keskuksessa ja tulkitsi André Previnin pianokonserton säveltäjän itsensä johdolla New Yorkin filharmonikkojen kanssa. Gutiérrez on usein sisällyttänyt resitaaliohjelmiinsa George Perlen sävellyksen *Phantasyplay* ja Perlen hänelle omistaman yhdeksän bagatellin sarjan.

## Lähteet
Shake It Up (The Carsin albumi)

***Shake It Up*** on amerikkalaisen new wave -yhtye The Carsin neljäs studioalbumi, jonka julkaisi Elektra Records -yhtiö 6. marraskuuta 1981. Se oli myös yhtyeen viimeinen albumi, jonka Roy Thomas Baker tuotti.

## Kappalelista
Kaikki kappaleet on kirjoittanut Ric Ocasek, ellei muuta kirjoittajaa ole mainittu.

## Kokoonpano
* Ric Ocasek – laulu, rytmikitara
* Benjamin Orr – laulu, bassokitara
* David Robinson – rummut, lyömäsoittimet, taustalaulu
* Elliot Easton – johtava kitara, taustalaulu
* Greg Hawkes – näppäimistö, taustalaulu

## Arvostelut
* Allmusic : 
* Robert Christgau : B

## Lähteet

## Aiheesta muualla
* The Cars – Shake It Up Discogsissa
Villa Ryselin

**Villa Ryselin** on historiallinen, vuonna 1899 rakennettu huvila Tampereella, Tampellan kaupunginosassa, Herrainmäellä. Huvila on nimetty sen ensimmäisten asukkaiden Werner ja Emma Ryselinin mukaan. Herrainmäen kukkulalla asui Tampellan pellava- ja rautateollisuus Oy:n toimintavuosina yhtiön johtoportaan väkeä.

Villa Ryselin on suojeltu kaupunkikaavassa julkisivultaan. Talo edustaa jugend-tyyliä, johon on yhdistetty kansallisromatiikkaa. Tampereen kaupunki myi Villa Ryselinin 340 000 eurolla yksityiselle omistajalle vuonna 2021, joka on sittemin aloittanut rakennuksen kunnostustyöt.

## Historia ja arkkitehtuuri
Villa Ryselin valmistui vuonna 1899 ja se on nimetty insinööri Werner Ryselinin ja tämän vaimon Emma Ryselinin mukaan. Rakennus on hirsirakenteinen ja rakennuksen ehkä tunnistettavimmat piirteet ovat sen jugend-tyyliset koristelut hyppyrileikkaukset ulkonurkissa, sekä samaan tyylisuuntaan kuuluvat ikkunat. Villa Ryselin on kooltaan 569 neliömetriä.

Villa Ryselinissä on sijainnut 13 vanhaa tulisijaa, jotka tosin on myöhemmissä remonteissa purettu. Rakennuksen sisällä on kuitenkin säilynyt muun muassa vanhoja peiliovia, sekä palvelusväen kutsunapit huvilan vanhassa keittiössä. Rakennuksen puutarhassa kasvaa vanhoja syreenejä ja sieltä aukeaa maisema Näsijärvelle.

## Lähteet
João Gaspar Simões

**João Gaspar Simões** (1903 Figueira da Foz, Portugali – 1987 Lissabon, Portugali) oli portugalilainen kirjailija ja kirjallisuuskriitikko. Hän kirjoitti kritiikkiä muun muassa lehtiin *Diário de Lisboa* ja *Diário de Notícias*. Hänen pääteoksensa on 1932 ilmestynyt *Elói ou Romance numa Cabeça*. Hänen nimeään kantaa kirjallisuuspalkinto Prémio Literário João Gaspar Simões.

## Lähteet

## Aiheesta muualla
Kevola (kylä)

**Kevola** on Paimion maantieteellisellä ”kaakkoiskulman” alueella sijaitseva kylä, jota halkoo vanha Kuninkaantie eli seututie 2351, joka kuuluu myös EuroVelo 10 -pyöräilyreittiin. Kevolan tunnetuin maamerkki on Kevolan observatorio, joka on rakennettu Tuorlan observaattorin Hilkka Rantaseppä-Heleniuksen vanhalle kotitilalle Ilttulan kylään.

Kevolaa hallitsee maaseutumainen laaksomaisema, ja sen pohjoispuolella kulkee Helsingistä Turkuun kulkeva Rantarata. Kevolassa sijaitsi myös vuoteen 1954 asti Kevolan seisake, joka toimi kylän tärkeänä elinkeinoelämän keskuspisteenä erityisesti 1930- ja 1940-luvuilla.

Kevolassa toimi Ilttulantien ja Kevolantien risteyksessä 1900-luvun alkupuolella Paimion kauppaosuuskunnan Kevolan myymälä, joka on tätä nykyä vain yksityisasuntokäytössä.

Kevolassa toimi vuosina 1928–1967 kansakoulu, ja koulutoiminnan loppumisen jälkeen rakennuksen tiloissa järjestettiin erilaista toimintaa, ja olipa rakennuksessa myös sivukirjastokin jonkin aikaa. Vuonna 2004 Paimion kaupunki myi rakennuksen kuitenkin Paimion Rasti ry -suunnistusyhdistykselle 15&nbsp;000&nbsp;€:lla. Rakennus nimettiin tällöin Rastituvaksi, jona se tunnetaan tänäkin päivänä.

## Lähteet
* https://paimionperinneyhdistys.wordpress.com/kuvia/kaakkoiskulma/

### Viitteet
Toivo Ruotsalainen

**Toivo Wilhelm Johannes Ruotsalainen** (7. heinäkuuta 1919 Iisalmi – 9. huhtikuuta 1994 Helsinki) oli suomalainen auto- ja kuljetusalan järjestöjohtaja, joka sai liikenneneuvoksen arvon.

Ruotsalaisen vanhemmat olivat peltiseppä Vilho Ruotsalainen ja Anna Xenia Asikainen ja puolisot vuodesta 1940 Linnea Stenvall ja  vuodesta 1952 Astrid Lindell. Viisi luokkaa oppikoulua käytyään Ruotsalainen meni töihin Bensiinin-Kuluttajain-yhtiöön, missä hän toimi erilaisissa tehtävissä 1936–1940. Jatkosotaan hän osallistui rintamajoukoissa Itä-Karjalassa ja toimi sodan jälkeen sekä Keskinäisen Vakuutusyhtiön Autoilijain että Bensiinin-Kuluttajain-yhtiön palveluksessa. Vasta perustettuun Ammattiautoliittoon Ruotsalainen siirtyi toimistovirkailijaksi 1945. Hänestä tuli liiton varasihteeri 1947,  sitten vakinainen sihteeri ja vuodesta 1952 toiminnanjohtaja aina vuoden 1974 loppuun saakka. Ruotsalainen oli myös vuodesta 1955 Suomen Kuorma-autoliiton toiminnanjohtaja, sittemmin toimitusjohtaja, vuoteen 1984 eli eläköitymiseensä saakka, sekä muun muassa Tavaralinjat-yhdistyksen toiminnanjohtaja vuoteen 1966 asti. Hän oli varsinkin kuorma-autoliikenteen edustajana mukana monissa koti- ja ulkomaisissa järjestöissä ja Suomen Kuorma-autoliiton kunniajäsen vuodesta 1986. Ruotsalainen sai liikenneneuvoksen arvonimen vuonna 1972 ensimmäisenä Suomessa ilman ammattiautoilija- tai liikenteenharjoittajataustaa. Hän oli myös *Ammattiautoilija*-lehden toimitussihteeri ja päätoimittaja.

## Lähteet
Jari Rantala (kunnanjohtaja)

**Jari Rantala** (s. 5. kesäkuuta 1963 Siikainen) on Laihian kunnanjohtaja. Aikaisemmin hän toimi Pomarkun kunnanjohtajana 2020–2022.

Aiemmin Rantala on ollut sotilasuralla muun muassa Pääesikunnassa, josta hän siirtyi Upseeriliiton pääluottamusmieheksi ja sittemmin puheenjohtajaksi. Maanpuolustuskorkeakoulussa hän oli yhteiskuntasuhteiden johtaja.

Rantala valittiin 10. kesäkuuta 2024 Laihian kunnanjohtajaksi.

## Lähteet
Antti Rantanen

**Antero Albin (Antti) Rantanen** (6. kesäkuuta 1913 Tampere – 10. syyskuuta 1995 Viiala) oli Tampereen kaupungin liikennelaitoksen pitkäaikainen toimitusjohtaja, joka sai liikenneneuvoksen arvon.

Rantasen vanhemmat olivat kauppamatkustaja Antti Rantanen ja kauppias Hilja Sofia Solander, sittemmin Lehti, ja puoliso 1940–1993 Maire Valpuri Roinila. Rantanen suoritti ekonomin tutkinnon Helsingin kauppakorkeakoulussa 1939. Hän toimi Tampereen kaupungin vt. kaupunginaktuaarina 1940–1941, Hämeen läänin liikevaihtoverotoimiston kamreerina 1942–1944 ja Tampereen huoneenvuokralautakunnan toiminnanjohtajana 1945–1948. Kun Tampere perusti kunnallisen liikennelaitoksen 1948, Rantasesta tuli sen kamreeri ja samalla kaupungin liikennelautakunnan sihteeri. Liikennelaitoksen toimitusjohtajaksi Rantanen nimitettiin 1956 ja hän hoiti tehtävää kaksikymmentä vuotta, vuoteen 1976 asti. Liikenneneuvoksen arvonimen hän sai vuonna 1977. 

## Lähteet
Uuno Mikael Heinonen

**Uuno Mikael (Uti) Heinonen** (2. lokakuuta 1905 Taivassalo – 21. marraskuuta 1993 Turku) oli yrittäjä ja yritysjohtaja, joka sai ensimmäisenä Suomessa liikenneneuvoksen arvon, vuonna 1960.

Heinosen vanhemmat olivat maanviljelijä Viktor Esaias Heinonen ja Amanda Serafia Penttilä ja puoliso vuodesta 1941 Kerttu Helena Revola. Autoilijaksi hän alkoi toimittuaan vuodesta 1927 palkattuna vuokra-auton kuljettajana Turussa, mutta hankki jo seuraavana vuonna linja-auton ja sai 1931 linjaliikenneluvan. Seuraavana vuonna hän perusti kumppanien kanssa Turun Seudun Matka-Autot -yhtiön, jolla oli toimintansa aloittaessaan kuusi linja-autoa. Yhtiö laajeni Turusta ja lähiseuduilta kuten Paraisilta liikennöimään muuallakin Varsinais-Suomessa. Talvisodan aikana Heinonen toimi puolustusvoimien auto-osaston johtajana Turussa, jatkosodan aikana suojeluskunnan liikennetoimistossa ja Turun Moottoriajoneuvotoimiston tarkastajana. Sotien aikana ja jälkeen Matka-Autot -nimen ottanut yhtiö laajensi edelleen toimintaansa autokorjaamoon ja autokorituotantoon, vuonna 1946 se tuli kokonaan Heinosen ja hänen perheensä omistukseen. Myöhemmin yhtiö ryhtyi myös myymään henkilö-, kuorma- ja linja-autoja ja niiden varaosia, mitä varten perustettiin uusia yrityksiä. Myös Heinosen työtä vuodesta 1972 jatkaneesta pojasta Risto Heinosesta tuli liikenneneuvos, toisesta pojasta Eero Heinosesta puolestaan pianotaiteilija.

## Lähteet
Kissan lyhytkalloisuus

**Kissan lyhytkalloisuus** eli **kissan brakykefalia** on rotukissojen jalostuksesta aiheutuva rakenteellinen piirre, joka aiheuttaa tietyissä roduissa paljon terveysongelmia. Kasvatuksessa on pyritty tiettyyn pään muotoon, mikä aiheuttaa esimerkiksi hengitysongelmia.

## Lyhytkalloisuudesta kärsiviä rotuja
*Persialainen
*Exotic
*Burma
*Scottish Fold
*Selkirk Rex
*Brittiläinen lyhytkarva
*Brittiläinen pitkäkarva
*Bombay
*Burmilla
## Lähteet
Täktomin koulu

**Täktomin koulu** on entinen kyläkoulu Hangossa, Täktomin kylässä. Hangon kaupunki lakkautti koulun vuonna 2011 oppilaiden määrän vähetessä vähenemistään.

## Historia ja arkkitehtuuri
Täktomin koulu valmistui keskelle Täktomin kylää vuonna 1904 ja eniten oppilaita koulussa oli 1920-luvulla, jolloin oppilaiden määrä ylitti paikoitellen 100 oppilaan rajan. Koulussa toimi vuosiluokat 1-6 ja se lakkautettiin vuonna 2011 johtuen vähäisestä oppilasmäärästä. Koulurakennus, jossa on tilaa 420 m² on siitä lähtien ollut tontteineen myynnissä.

Täktomin koulu on hirsirunkoinen ja kaksikerroksinen. Rakennuksen alla on kellari. Kivijalka on graniittia. Hangon kaupungin teettämässä kuntotarkastuksessa vuonna 2011 koulun todettiin olevan remontin tarpeessa, mutta tyydyttävässä kunnossa.

Elokuvan Kesäkaverit kohtauksia on kuvattu Täktomin koulun sisätiloissa.

## Lähteet
Ness Zionan stadion

**Ness Zionan stadion** () on jalkapallostadion Ness Zionassa Israelissa. Stadionia käyttää paikallinen jalkapallojoukkue Sektzia Nes Tziona. Stadion valmistui käyttöön vuonna 2001 ja sen kapasiteetti on 3 500.

## Lähteet

## Aiheesta muualla
Misijärvi

**Misijärvi** on metsäjärvi Kemijärven länsiosassa Lapin maakunnassa. Sen pinta-ala on kuusi neliökilometriä. Etäisyys Kemijärven keskustasta on 30 kilometriä länsilounaaseen ja Rovaniemeltä 46 kilometriä itäkoilliseen.

## Maantiede
Misijärven pituus kaakosta luoteeseen on 5,8 kilometriä. Järvi kapenee luodetta kohden. Järven itäosassa sijaitsee kapea, noin 1,3 kilometriä pitkä kaakkois–luoteissuuntainen alue, jonka syvyys on vähintään 10 metriä. Misijärven syvin kohta, 20 metriä, sijaitsee syvän alueen kaakkoisosassa. Sen nimi on Särkihauta. Noin neljä prosenttia järvestä on vähintään 10 metriä syvä, kolmasosa järvestä on korkeintaan kaksi metriä syvä.

Misijärven saariluku on 15. Saarista 3 on yli hehtaarin laajuisia. Suurimmat saaret (Kalmistosaari, Korkiasaari) sijaitsevat aivan järven syvänteen länsipuolella. Kalmistosaaren pohjoisrannalta on noin sata metriä Särkihautaan. Misijärven rannoilla on harvakseltaan pientaloja, Misin kylä sijaitsee järven luoteispuolella Rovaniemen alueella.

Misijärven itäkolkkaan laskee lyhyt Misijoki Misilammelta (166,0 metriä mpy). Kaakosta järveen virtaa Raa'anoja. Misijärven luusua sijaitsee järven luoteiskulmassa Misijoensuussa. Kemijärven ja Rovaniemen kuntaraja kulkee luusuan tienoilla.

Misijärven vesitilavuus on 19&nbsp;214&nbsp;000 kuutiometriä.

Misijärvi (65.798.1.001) kuuluu Misijoen alueeseen (65.798), joka on kolmannen jakovaiheen vesistö Kemijoen vesistössä (65). Toinen jakovaihe on Vianjoen valuma-alue (65.79) ja ensimmäinen jakovaihe Raudanjoen valuma-alue (65.7). Misijärvi on laajin Misijoen alueen 90:stä vähintään hehtaarin laajuisesta vakavedestä. Toiseksi laajin on Kärväsjärvi.

## Lähteet
Blinded by the Light

**Blinded by the Light** on Gurinder Chadhan ohjaama brittiläinen musiikkipitoinen draamakomedia vuodelta 2019. Chadha toimi myös yhtenä elokuvan tuottajista ja käsikirjoittajista. Toimittaja Sarfraz Manzoorin nuoruudenmuistelmiin perustuvassa kasvutarinassa kirjallisesti lahjakas pakistanilaisperheen teinipoika varttuu Englannin Lutonissa Margaret Thatcherin pääministerikaudella 1980-luvulla. Hän kohta rasismia ja kärsii dominoivan isänsä määräysvallasta perheessä mutta oppii selviytymään Bruce Springsteenin musiikin voimalla.

## Rooleissa

## Arvioita

*[[Episodi (lehti)|Episodi]]*-elokuvalehden Maria Lättilän mielestä *Blinded by the Light* on virkistävä elokuva nuoren miehen itsenäisyyden etsimisestä, joka vetoaa varmasti muihinkin kuin Bruce Springsteenin musiikista pitäville. Lättilästä elokuvamusikaalia lähenevä draamakomedia ei kuitenkaan oikein pääse vauhtiin. Hän antaa elokuvalle kolme tähteä viidestä..

*[[Kulttuuritoimitus]]*-verkkojulkaisussa Tero Alanko kirjoittaa, että elokuvan estetiikka ja näyttelijät ovat erinomaisia, mutta käsikirjoitus ”köhii” ja varsinkin elokuvan loppukolmannes on sekava ja hapuileva.

## Lähteet

## Aiheesta muualla
*Joonatan Itkonen haastattelee Gurinder Chadhaa elokuvasta Rakkautta & Anarkiaa 2019 -festivaaleilla
Kiurujärvi

**Kiurujärvi** on matala järvi Savukosken länsiosassa Lapin maakunnassa. Sen pinta-ala on neljä neliökilometriä. Etäisyys Rovaniemeltä on 133 kilometriä pohjoiskoilliseen.

## Maantiede
Kiurujärven pituus etelästä pohjoiseen on noin neljä kilometriä. Järven etelä- ja keskiosa ovat pitkänomaista vesialuetta. Pohjoisessa Kiurujärvi laajenee pyöreähköksi vesialueeksi, joka on melko tasasyvyistä. Syvin kohta, seitsemän metriä, sijaitsee järven keskiosassa. Kiurujärven eteläpuoliskon rannoilla levittäytyy maataloudellisia alueita. Järven luoteispuolella levittäytyy laaja Kiurunrämeet ja koillisessa on Kiuruvaara. Rannat ovat melko laakeita, 260 metrin korkeuskäyrä kiertää Kiurujärven varsin etäältä.

Kiurujärveen laskee Lätäkköoja etelästä. Järven luusua on muutaman hehtaarin laajuinen lahti järven pohjoisimmassa kolkassa. Siitä alkaa kolmisen kilometriä pitkä Kiurujoki, joka virtaa pohjoiseen ja laskee Luiroon, joka puolestaan virtaa etelään Kiurujärven itäpuolitse. Kiurujärven vaikutuspiirissä noin 700 metriä itään sijaitsee Sulkusenlampi.

Kiurujärven itärannan lähellä sijaitsee kolmionmuotoinen Haudansaari, jonka pinta-ala on noin 70 aaria.

Kiurujärven vesitilavuus on 6&nbsp;156&nbsp;000 kuutiometriä.

Kiurujärvi (65.925.1.001) kuuluu Kiurujoen valuma-alueeseen (65.925), joka on kolmannen jakovaiheen vesistö Kemijoen vesistössä (65). Toinen jakovaihe on Luiron keskiosan alue (65.92) ja ensimmäinen jakovaihe Luiron valuma-alue (65.9). Kiurujärvi on laajin Kiurujoen valuma-alueen viidestä vähintään hehtaarin laajuisesta vakavedestä. Toiseksi laajin on Heinä-Uuttulampi.

Kiurujärvi on toiseksi laajin Savukosken yli 150:stä järveksi luokitellusta vakavedestä. Sitä edeltää Arajärvi ja seuraa Iso Akanjärvi ja Värriöjärvi.

## Lähteet
Bethany (nimi)

**Bethany** on englanninkielinen naisen etunimi, joka pohjautuu Uudessa testamentissa esiintyvään kylän nimeen Betania (engl. *Bethany*). Vuonna 1995 se oli Englannissa ja Walesissa yksi suosituimmista vastasyntyneille tytöille annetuista etunimistä.

Digi- ja väestötietoviraston mukaan Suomessa on huhtikuuhun 2025 mennessä tilastoitu noin 40–60 Bethany-nimistä naista. Heistä suurin osa on syntynyt 1980- tai 1990-luvulla.

## Tunnettuja Bethanyja
* Bethany Balcer (s. 1997), yhdysvaltalainen jalkapalloilija
* Bethany Beardslee (s. 1925), yhdysvaltalainen oopperalaulaja
* Bethany England (s. 1994), englantilainen jalkapalloilija
* Bethany Firth (s. 1996), pohjoisirlantilainen uimari
* Bethany Hamilton (s. 1990), yhdysvaltalainen lainelautailija
* Bethany Joy Lenz (s. 1981), yhdysvaltalainen laulaja ja näyttelijä
* Bethany Mead (s. 1995), englantilainen jalkapalloilija
* Bethany Mota (s. 1995), yhdysvaltalainen videobloggaaja

## Lähteet
Kazakstanintamariski

**Kazakstanintamariski** (*Tamarix laxa*) on tamariskikasvien (Tamaricaceae) heimoon, tamariskien (*Tamarix*) sukuun kuuluva kasvilaji.

Kazakstanintamariski on noin 1,5–3 metriä korkeaksi kasvava pensas. Sen oksat ovat lyhyitä, suoria ja hauraita. Lehdet ovat pieniä sekä keltavihreitä ja niiden muoto vaihtelee suikeasta puikeaan tai vinoneliömäiseen. Kukinto on terttumainen, ja se muodostuu edellisen vuoden versoihin. Kukkaperät ovat noin 2 mm pitkiä. Kukat ovat nelilukuisia ja vaaleanpunaisia, joskus lähes valkoisia.  Kazakstanintamariski kukkii aikaisin keväällä huhti–toukokuussa, joskus myös uudestaan myöhään syksyllä kuluvan vuoden versoilla. Syksyllä puhkeavat kukat ovat viisilukuisia. Hedelmänä on 3–4 mm pitkä kota.

Kazakstanintamariski kasvaa jokien suolaisilla törmillä, järvien rannoilla sekä hiekkadyyneillä autiomaissa. Lajia tavataan Aasiassa Iranissa, Afganistanissa, Kazakstanissa, Turkmenistanissa, Venäjällä, Mongoliassa ja Kiinassa.

## Lähteet

## Aiheesta muualla
* Global Biodiversity Information Facility (GBIF): ''Tamarix laxa'' 
* Centre for Agriculture and Biosciences International (CABI): ''Tamarix laxa''
Baruch Steinberg

**Baruch Steinberg** (17. joulukuuta 1897 Przemyślany – huhtikuu 1940 Katyn) oli puolalainen upseeri ja sotilasrabbi. Hän toimi Puolan maavoimien päärabbina Puolan valtauksen aikana 1939. Neuvostoliittolaiset murhasivat hänet Katynin joukkomurhassa huhtikuussa 1940.

## Lähteet

## Aiheesta muualla
Syystamariski

**Syystamariski** (*Tamarix ramosissima*) on tamariskikasvien (Tamaricaceae) heimoon, tamariskien (*Tamarix*) sukuun kuuluva kasvilaji. Joidenkin kasvitieteilijöiden mukaan syystamariski, kiinantamariski (*Tamarix chinensis*), ranskantamariski (*Tamarix gallica*) sekä *[[Tamarix pentandra]]* olisivat kaikki keskenään samaa lajia tai ainakin jotkin niistä olisivat samaa lajia.

Syystamariski on kausivihanta pensas tai pieni puu, joka kasvaa tavallisesti noin 2–4,5 metriä korkeaksi. Sen lehdet ovat lähes neulasmaiset ja se muistuttaakin ulkonäöltään hieman katajia. Syystamariskin kukat ovat viisiterälehtiset ja vaaleanpunaiset. Hedelmä on kuiva kota.

Syystamariski on kotoisin Euraasiasta, mutta sitä tavataan myös Pohjois-Amerikassa vakiintuneena viljelykarkulaisena muun muassa marskimailla, ojanvierillä, tienpientareilla ja joutomailla. Pohjois-Amerikan lounaisosissa syystamariskista on tullut tehokkaasti leviävä haitallinen vieraslaji, joka muodostaa tiheitä, lävitse pääsemättömiä kasvustoja etenkin vesistöjen äärillä.

Syystamariskia käytetään koristekasvina.

## Lähteet
* Missouri Botanical Garden: ''Tamarix ramosissima'' 
### Viitteet

## Aiheesta muualla
* Puutarha.net: Syystamariski (''Tamarix ramosissima'')
* Integrated Taxonomic Information System (ITIS): ''Tamarix ramosissima'' 
* Global Biodiversity Information Facility (GBIF): ''Tamarix ramosissima'' 
* Centre for Agriculture and Biosciences International (CABI): ''Tamarix ramosissima'' 
* Flora of North America: ''Tamarix ramosissima'' 
* Flora of China: ''Tamarix ramosissima''
Iso Akanjärvi

**Iso Akanjärvi** on saareton metsäjärvi Savukosken eteläosassa Lapin maakunnassa. Sen pinta-ala on 2,1 neliökilometriä. Etäisyys Rovaniemeltä on 129 kilometriä koilliseen.

## Maantiede
Iso Akanjärven pituus lännestä itään on noin kaksi kilometriä. Allas on melko selkeäpiirteinen ilman mainittavia niemimaita. Järven etelärannalla on pientaloja. Luoteisrannalla levittäytyy Isoaapa. Kemijoki virtaa Iso Akanjärven itä- ja eteläpuolitse. Joen mutka, Purnunmukka, sijaitsee järven kaakkoispuolella. Iso Akanjärven kaakkoisosan Kesälahdenlahdelta lähtee noin kilometrin mittainen laskupuro etelään Kemijokeen.

Iso Akanjärvi (65.412.1.001) kuuluu Mukkavaaran alueeseen (65.412), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Viitarannan alue (65.41) ja ensimmäinen jakovaihe Ylä-Kemijoen valuma-alue (65.4). Iso Akanjärvi on laajin Mukkavaaran alueen kolmesta vähintään hehtaarin laajuisesta vakavedestä. Kaksi muuta ovat Pikku Akanjärvi ja Keskimmäinen Akanjärvi.

Iso Akanjärvi on kolmanneksi laajin Savukosken yli 150:stä järveksi luokitellusta vakavedestä. Sitä edeltää Arajärvi ja Kiurujärvi ja seuraa Värriöjärvi.

## Lähteet
Cravenin piirikunta

**Cravenin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 102&nbsp;139 vuonna 2019. Piirikunnan hallintokeskus on New Bernin kaupunki. Piirikunta on perustettu vuonna 1712.

## Lähteet

## Aiheesta muualla
Mordechaj Anielewicz

**Mordechaj Anielewicz** (1919 Wyszków – 8. toukokuuta 1943 Varsova) oli puolalainen vastarintaliikkeen taistelija. Hän johti juutalaista taistelujärjestö ŻOB:ia Varsovan geton kansannousun aikana. Hän kaatui 8. toukokuuta 1943 taistelujen aikana.

## Lähteet

## Aiheesta muualla
Arajärvi (Savukoski)

**Arajärvi** on matala ja saareton metsäjärvi Savukosken länsiosassa Lapin maakunnassa. Sen pinta-ala on seitsemän neliökilometriä. Etäisyys Rovaniemeltä on 148 kilometriä pohjoiskoilliseen.

## Maantiede
Arajärven pituus etelästä pohjoiseen on neljä kilometriä. Kaakkoisrannalla on Kaiskarinniemi ja luoteisrannalla Haudanniemi. Järven kaakkoisosan muodostaa Saapaslahti, lounaassa on Karilahti, lännessä Haudanniemen eteläpuolella Hietalahti ja luoteessa Kapukkalahti. Noin kahdeksan yhdeksäsosaa järven pinta-alasta on korkeintaan kolme metriä syvä. Järven länsiosassa sijaitsee noin kahden hehtaarin laajuinen alue, jonka syvyys on vähintään kymmenen metriä; syvin kohta on neljätoista metriä.
Arajärveen laskee Siyliö ja Niepponen koillisesta. Noin 800 metriä Arajärvestä itään sijaitsevalta Seitajärveltä (250,6 metriä mpy) virtaa laskuoja Arajärveen. Kapukkalammelta (249,6 metriä mpy) virtaa Kapukkaoja Kapukkalahden pohjoisrannalle. Arajärven luusua on altaan kaakkoiskulmassa, josta lähtee Yli-Arajoki Luusuavaaran itäpuolitse Värriöjärveen, joka sijaitsee seitsemisen kilometriä kaakkoon.

Arajärven rannat ovat suurelta osin alavaa metsä- ja suomaata. Järven itäpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Eteläpuolella on Luusuavaara, jonka huippu on noin 325 metriä mpy. Länsipuolella sijaitsee Pihlajavaara.

Arajärven vesitilavuus on 13&nbsp;211&nbsp;000 kuutiometriä.

Arajärvi (65.424.1.001) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Arajärvi on laajin Arajärven valuma-alueen kuudesta vähintään hehtaarin laajuisesta vakavedestä. Toiseksi laajin on Seitajärvi.

Arajärvi on laajin Savukosken yli 150:stä järveksi luokitellusta vakavedestä. Sitä seuraa Kiurujärvi, Iso Akanjärvi ja Värriöjärvi. Se on syvimmän kohdan perusteella Savukosken syvin järvi, keskisyvyyden perusteella Seitajärvi on hieman syvempi. Vain ani harva Savukosken järvistä on syvyysluodattu.

## Lähteet
Värriöjärvi

**Värriöjärvi** on saareton järvi Värriön kylässä Savukosken länsiosassa Lapin maakunnassa. Sen pinta-ala on 1,8 neliökilometriä. Etäisyys Rovaniemeltä on 147 kilometriä koilliseen.

## Maantiede
Värriöjärven pituus kaakosta luoteeseen on 2,8 kilometriä. Järven pohjoisosan leveys on yli kilometrin. Allas kapenee kaakossa sijaitsevaa luusuaa kohden, josta alkava Ala-Arajoki virtaa edelleen kaakkoon ja laskee Kemijokeen. Värriöjärveen virtaa Yli-Arajoki Arajärveltä, joka sijaitsee seitsemisen kilometriä luoteeseen. Vesireitti Arajärveltä Värriöjärven kautta Kemijokeen virtaa luoteesta kaakkoon ja on pituudeltaan yli 20 kilometriä.

Värriöjärvi (65.423.1.002) kuuluu Arajoen alueeseen (65.423), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4).

Värriöjärvi on neljänneksi laajin Savukosken yli 150:stä järveksi luokitellusta vakavedestä. Sitä laajempia ovat Arajärvi, Kiurujärvi ja Iso Akanjärvi.

## Lähteet
Seitajärvi (järvi)

**Seitajärvi** on matala, melko tasasyvyinen ja saareton järvi Seitajärven kylässä Savukosken länsiosassa Lapin maakunnassa. Sen pinta-ala on 61 hehtaaria. Etäisyys Rovaniemeltä on 151 kilometriä pohjoiskoilliseen.

## Maantiede
Seitajärven pituus kaakosta luoteeseen on yli kilometrin. Järven luoteisrannalla on kulttuurimaisema, muilla rannoilla on muutamia pientaloja. Järven eteläpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Seitajärven länsikolkasta virtaa laskuoja Arajärveen (249,4 metriä mpy), joka sijaitsee noin 800 metriä länteen. Seitajärven pohjoispuolella sijaitsee Rautalampi (250,5 metriä mpy).

Seitajärven vesitilavuus on 1&nbsp;397&nbsp;000 kuutiometriä.

Seitajärvi (65.424.1.004) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Seitajärvi on toiseksi laajin Arajärven valuma-alueen kuudesta vähintään hehtaarin laajuisesta vakavedestä. Laajin on Arajärvi.

## Lähteet
Brittany (nimi)

**Brittany** on naisen etunimi, joka pohjautuu Ranskan alueen Bretagnen englanninkieliseen nimeen *Brittany*.

Digi- ja väestötietoviraston mukaan Suomessa on vuoteen 2025 mennessä tilastoitu noin 30–40 Brittany-nimistä naista. Heistä suurin osa on syntynyt 1980- tai 1990-luvulla.

## Tunnettuja Brittanyja
* Brittany Borman (s. 1989), yhdysvaltalainen yleisurheilija
* Brittany Bowe (s. 1988), yhdysvaltalainen pikaluistelija ja olympiamitalisti
* Brittany Brown (s. 1995), yhdysvaltalainen pikajuoksija
* Brittany Byrnes (s. 1987), australialainen näyttelijä
* Brittany Daniel (s. 1976), yhdysvaltalainen näyttelijä
* Brittany Elmslie (s. 1994), australialainen uimari ja olympiavoittaja
* Brittany Fox (s. 1969), yhdysvaltalainen pornonäyttelijä
* Brittany Hedderson (s. 1990), kanadalainen koripalloilija
* Brittany ja Abigail Hensel (s. 1990), yhdysvaltalaiset siamilaiset kaksoset
* Brittany Murphy (1977–2009), yhdysvaltalainen näyttelijä
* Brittany Phelan (s. 1991), kanadalainen freestyle- ja alppihiihtäjä ja olympiamitalisti
* Brittany Ratcliffe (s. 1994), yhdysvaltalainen jalkapalloilija
* Brittany Skye, oik. *Brandie Rae Rothwell* (s. 1977), yhdysvaltalainen pornonäyttelijä
* Brittany Snow (s. 1986), yhdysvaltalainen näyttelijä
* Brittany Timko (s. 1985), kanadalainen jalkapalloilija ja olympiamitalisti
* Brittany Tiplady (s. 1991), kanadalainen näyttelijä

## Kuvitteellisia Brittanyja
* Brittany Pierce, henkilöhahmo televisiosarjassa *[[Glee]]*

## Lähteet
Jarl Vallikari

**Jarl "Jalle" Fredrik Vallikari** (29. kesäkuuta 1915 – 24. marraskuuta 1992 Helsinki) oli suomalainen keskimatkojen juoksija, joka joutui lopettamaan urheilu-uransa sodanajan vaikeaan haavoittumiseen. Uransa jälkeen hän toimi aktiivisti urheilujärjestötoiminnassa ja mainosalan yrittäjänä.

## Urheilu-ura
Jalle Vallikari nousi kansalliseen kärkeen 400 ja 800 metrin juoksuissa juuri ennen talvisotaa. Kesällä 1938 hän ei vielä saavuttanut menestystä, mutta kesän 1939 alussa hän voitti Kouvolassa Suomi–Viro-maaottelun 800 metrin juoksukilpailun. Syksyn Ruotsi–Suomi-maaottelussa Tukholmassa hän sijoittui 800 metrillä neljänneksi. Kesän 1939 Kalevan kisoissa hän sijoittui 400 metrillä kolmanneksi. Elokuussa ennen Kalevan kisoja hän osallistui yhdessä Jaakko Vakkurin kanssa ylioppilasuniversiaideihin Wienissä sijoittuen viidenneksi. Hän ehti ulkomaanmatkaltaan Kalevan kisoihin vain 400 metriln kilpailuun, eli hän ei päässyt juoksemaan päämatkaansa 800 metriä. Kesän 1939 tulosten perusteella Vallikari olisi ollut varteenotettava ehdokas Suomen edustajaksi 800 metrillä suunnitteilla olleisiin Helsingin vuoden 1940 kesäolympialaisiin, joiden valmistelut toinen maailmansota keskeytti. 

Talvisodan jälkeen kesällä 1940 Vallikari jatkoi urheilu-uraansa ja kesän Kalevan kisoissa hän sijoittui toiseksi Aarne Kainlaurin voittaessa. Jalle Vallikari oli mukana syyskuussa 1940 käydyssä Ruotsi–Suomi B-maaottelussa Tukholmassa, jossa sijoittui 800 metrin juoksukilpailussa neljänneksi. 

Kesällä 1941 käynnistyneessä jatkosodassa luutnantti Vallikari haavoittui vakavasti molempiin jalkoihin Viipurin lähellä elokuussa 1941. Toivuttuaan haavoittumisestaan hän toimi kotirintamalla useiden urheilujärjestöjen, kuten painonnostoliiton, painiliiton, pesäpalloliiton ja Jääkiekkoliiton väliaikaisena sihteerinä. Aktiiviurheiluun Vallikari palasi vielä sodan loputtua vuonna 1944 sijoittuen Kalevan kisojen 800 metrin kilpailussa kuudenneksi. Seuratasolla Vallikari edusti aluksi kotiseutunsa Hangon Hyrskyjä ja menestysvuosinaan Voikkaan Urheilu-Veikkoja ja lopuksi HKV:tä.

## Urheilu-uran jälkeinen aika – mukana urheilun järjestötoiminnassa
Jalle Vallikari valmistui kesällä 1938 liikuntaneuvojaksi Vierumäeltä Suomen urheiluopiston toiselta kurssilta. Urheilun järjestötehtäviä hän hoiti toivuttuaan haavoittumisestaan vuosina 1942–1946. Hän oli perustanut sodan loputtua oman mainostoimiston, jonka johtajana hän toimi. Urheilun järjestötehtävissä hän oli kuitenkin edelleen muun muassa Suomen jääkiekkomaajoukkueen johtotehtävissä ja vuoden 1948 Painiliiton puheenjohtajana. Sodan jälkeen vuonna 1945 Vallikari kirjoitti yhdessä silloisen suurjuoksija Viljo Heinon kanssa valmennusoppaan urheilun harrastajille.

Jalle Vallikari suoritti valtiotieteen maisterin tutkinnon Helsingin yliopistossa vuonna 1961. Omassa mainostoimistossa työskentelyn jälkeen hän toimi 1960-luvulla Pellervo-seuran markkinatutkimuslaitoksessa.

Muina järjestötehtävinä Vallinkarilla oli Suomen liikuntaneuvojien liiton puheenjohtajuus sotien jälkeen vuosina 1947–1951.

## Lähteet
Eardwulf (Northumbrian kuningas)

**Eardwulf** (k. 810) oli Northumbrian kuningas 796–806 ja 808–810.

Eardwulf oli *ealdorman* eli kuului ylhäisöön. Vuonna 791 Eardwulf vangittiin ja vietiin Riponiin, jossa Northumbrian kuningas Æthelred I käski tappaa hänet. Eardwulf onnistui kuitenkin pakenemaan ennen tuomion täytäntöönpanoa. Eardwulf ei ilmeisesti osallistunut kuningas Æthelredin vastaiseen salaliittoon. Æthelredin murhan jälkeen kuninkaaksi nousi Osbald ja Eardwulf palasi maanpaosta. Eardwulf sai käännytettyä kuningas Osbaldin kannattajat puolelleen, minkä jälkeen Osbald karkotettiin. Eardwulf julistettiin 14. toukokuuta 796 Northumbrian kuninkaaksi.

Durhamin Simeonin mukaan Eardwulf kukisti Billington Moorissa vuonna 798 herttua Wadan ja kuningas Æthelredin murhaajien kapinan. Eardwulf hylkäsi vihityn vaimonsa ja asui jalkavaimonsa kanssa, mikä käänsi Yorkin arkkipiispa Eanbald II:n häntä vastaan.

Eardwulf hyökkäsi Merciaan vuonna 801, sillä Mercian kuningas Coenwulf tuki ja suojeli Eardwulfin vastustajia. Pian sovittiin kuitenkin rauha englantilaisten piispojen ja aatelisten välityksellä. Anglosaksisen kronikan mukaan Ælfwald II ajoi Eardwulfin pois valtakunnastaan vuonna 806. Eardwulf haki turvaa Kaarle Suuren hovista Nijmegenistä ja lähti sieltä Roomaan hakemaan lisätukea. Eardwulf palasi Englantiin vuonna 808 tai 809 paavillisten ja keisarillisten lähettiläiden saattamana ja nousi ilmeisesti joksikin aikaa takaisin Northumbrian valtaistuimelle. Roger Wendoverilaisen mukaan Ælfwaldin jälkeen valtaistuimelle olisi kuitenkin noussut Eardwulfin poika Eanred, eikä Eardwulf itse.

## Lähteet
Dinko Šimunović

**Dinko Šimunović** (1873 Knin, Dalmatia, Itävalta-Unkari – 1933 Zagreb, Jugoslavia) oli jugoslavialainen kirjailija. Hänen tuotantoaan sävyttää kroatialaisen kansallistunnon herääminen.

## Suomennetut teokset
* *Kilpakosijat* (*Alkar*), kroatian kielestä suom. Eino Nieminen, Porvoo: WSOY 1943

## Lähteet

## Aiheesta muualla
Mandariininhattu

**Mandariininhattu** (*Holmskioldia sanguinea*) on huulikukkaiskasvien (Lamiaceae) heimoon kuuluva kasvilaji.

Mandariininhattu on pienehkö pensas, jonka lehtiasento on vastakkainen. Lehdet ovat soikeita ja suippokärkisiä. Kukinnot ovat lehtihankoihin kehittyviä lyhyitä terttuja tai varsien päihin kehittyviä röyhymäisiä terttuja. Kukkien verhiöt ovat teriömäisiä, muodoltaan pyöreitä tai kellomaisia sekä väriltään punaisia tai oransseja. Verhiöt muuttuvat hedelmävaiheessa ruskeiksi. Teriö on putkimainen, tiilenpunainen ja liuskoittunut viideksi lyhyeksi liuskaksi. Heteitä on neljä kappaletta. Emin sikiäin on nelilokeroinen ja jokaisessa lokerossa on yksi siemenaihe. Hedelmänä on syvään neliliuskainen luumarja, jossa laajentunut verhiö on vielä jäljellä.

Mandariininhattu kasvaa luonnossa alkuperäisenä Himalajan alarinteillä 300–1500 metrin korkeudessa Intian Kumaonin alueelta Bhutaniin. Mandariininhattua viljellään kuitenkin myös koristekasvina ja koristekasvikäyttöön on jalostettu luontaisten punakukkaisten mandariininhattujen lisäksi kukkien väriltään keltaisia ja pronssinvärisiä muotoja.

## Lähteet
Mika Ilkko

**Mika Ilkko** (s. 13. syyskuuta 1984 Kajaani) on suomalainen pesäpalloilija. Ilkko edusti urallaan Superpesiksessä Sotkamon Jymyä, Seinäjoen Maila-Jusseja ja Kankaanpään Mailaa. Sotkamon Jymyssä pelatessaan Ilkko saavutti SM-kultaa kaudella 2004. Ilkko pelasi urallaan 50 Superpesiksen runkosarjan ottelua. Näissä hän löi kolme kunnaria yhdeksän tavallista juoksua, toi 14 juoksua ja keräsi 133 kärkilyöntiä. Ilkko pelasi urallaan 16 Superpesiksen ylemmän loppusarjan ottelua. Näissä hän löi neljä tavallista juoksua ja keräsi 17 kärkilyöntiä. Ilkko pelasi urallaan 38 Superpesiksen alemman loppusarjan ottelua. Näissä hän löi kaksi kunnaria ja neljä tavallista juoksua, toi 27 juoksua ja keräsi 163 kärkilyöntiä.

## Lähteet
Risto Pakarinen

**Risto Pakarinen** on suomalainen kirjailija ja toimittaja, joka on myös toiminut kääntäjänä. Koulutukseltaan Pakarinen on kauppatieteiden maisteri. Hän on toiminut vapaana toimittajana erikoisalueenaan jääkiekko ja on toiminut myös toimittajana Kansainvälisessä jääkiekkoliitossa IIHF:ssä. Hän on myös suomentanut ruotsalaisen *Kiekkotähti*-nuortenkirjasarjan.

Hänen esikoisromaaninsa *Someday Jennifer* (HarperCollins Canada 2019) ilmestyi ensin Kanadassa vuonna 2019, ja sitten myös Suomessa, Ruotsissa ja Saksassa. Suomessa romaani oli kustantamon ensimmäinen suomalaiskirjailijan teos.

Pakarisen viimeisin teos on syyskuussa 2024 ilmestynyt Alpo Suhosen elämäkerta *Alpo*. Hän on myös yksi nuorisomusikaali *Lätkä The Musicalin* käsikirjoittajista. 

Pakarinen asuu Tukholmassa.

## Tuotanto
### Tietokirjat
*Pakarinen, Risto: *Joukkue vailla vertaa - 10 vuotta maailmanmestaruudesta*. Finnjewel 2005. 
* Pakarinen, Risto - Brückler, Bernd: *This is Russia: Life in the KHL*. CreateSpace 2013  -- Suomeksi *Elämää KHL:ssä*. Into Kustannus 2014. 
*Cameron, Steve et al: *Hockey Hall of Fame Treasures*. (Afterword). Firefly Books 2011 
* Pakarinen, Risto - Suhonen, Alpo: *Pelaa omalla mailallasi*. Auditorium 2015 
* Pakarinen, Risto - Suhonen, Alpo: *Markku Kanerva - Näin valmennan voittajia*. Into 2020. 
* Pakarinen, Risto - Suhonen, Alpo: *Markku Kanerva - Matkalla EM-kisoihin* (äänikirja). Into 2021. 
* Pakarinen, Risto - Pia Penttala: *Suomen Supernanny – pienillä teoilla parempaa perhe-elämää* Into 2021. 
*Pakarinen, Risto - Puhakka, Janne: *Ulos kopista*, Johnny Kniga 2022. 
* Pakarinen, Risto - Penttala, Pia: *Suomen Supernanny – Lempeämpää perhe-elämää* Into 2022. 
* Pakarinen, Risto: *Alpo*.. Into 2024. 

### Romaanit
* Pakarinen, Risto: *Someday Jennifer*. HarperCollins Canada 2019. 

## Lähteet

## Aiheesta muualla
* Risto Pakarisen verkkosivut
Israel Joshua Singer

**Israel Joshua Singer** (30. marraskuuta 1893 Lublinin voivodikunta, Puola – 10. helmikuuta 1944 Los Angeles, Yhdysvallat) oli juutalainen jiddišinkielinen kirjailija. Hän muutti Puolasta Yhdysvaltoihin 1934. Hänen veljensä oli kirjailija Isaac Bashevis Singer.

Singer julkaisi esikoisteoksensa *Joše Kalb* 1932  asuessaan vielä Puolassa. Hän kirjoitti kolmiosaisen sukukronikan *Di brider Aškenazi* (1936) Łódźin kaupungissa asuneen perheen kolmen sukupolven vaiheista. Hänen teoksiaan on dramatisoitu ja esitetty New Yorkin juutalaisessa teatterissa.

## Lähteet

## Aiheesta muualla
Emma Stonen filmografia

Tämä on **[[Emma Stone]]n filmografia**.

## Elokuvat

## Televisiosarjat

## Videopelit

* *[[Sleeping Dogs]]*, , (2012)

## Lähteet
Atsiridiinit

**Atsiridiinit** ovat heterosyklisiä orgaanisia yhdisteitä, joiden rakenteessa on kahden hiiliatomin ja yhden typpiatomin muodostama kolmiatominen rengas. Yksinkertaisin atsiridiineihin kuuluva yhdiste on etyleeni-imiini eli atsiridiini.

## Ominaisuudet ja reaktiivisuus
Pienimolekyyliset ja rakenteeltaan yksinkertaiset atsiridiinit ovat nesteitä ja suurimolekyyliset atsiridiinit ovat kiinteitä aineita. Yhdisteet liukenevat orgaanisiin liuottimiin ja pienimolekyyliset atsiridiinit myös veteen. Ryhmän yhdisteet ovat vain heikosti emäksisiä. Atsiridiinit ovat hyvin reaktiivisia ja kykenevät reagoimaan niin nukleofiilien kuin elektrofiilienkin kanssa. Atsiridiinit reagoivat esimerkiksi elektrofiilisten alkyylihalidien kanssa muodostaen alkyloituja atsiridiineja. Epoksidien tavoin atsiridiinien rengasrakenne on hyvin jännittynyt ja nukleofiilit reagoivat sen kanssa substituutioreaktiolla, jolloin rengasrakenne avautuu. Erityisesti yksinkertaiset atsiridiinit ovat taipuvaisia tähän ja polymeroituvat.

## Valmistus
Yksinkertaisia atsiridiineja voidaan valmistaa 1,2-aminohalideista intermolekylaarisella reaktiolla emäksisissä olosuhteissa.

Yksi yleisimpiä tapoja valmistaa atsiridiineja on alkeenien ja nitreenien välinen additioreaktio. Nitreeni muodostetaan useimmiten *in situ* esimerkiksi sulfonamideista.

Atsiridiineja voidaan valmistaa myös epoksideista. Ensimmäisessä vaiheessa atsidi-ioni reagoi epoksidirenkaan kanssa atsidoalkoholiksi. Muodostunut atsidoalkoholi reagoi seuraavassa vaiheessa trifenyylifosfiinin kanssa muodostaen atsiridiinirakenteen.

## Lähteet